*Projekts*

LATVIJAS REPUBLIKAS MINISTRU KABINETS

2016.gada \_\_\_.\_\_\_\_\_\_\_ Rīkojums Nr.

Rīgā (prot. Nr. . §)

**Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā.**

**Mērķarhitektūra v1.0**

1. Apstiprināt un iekļaut informācijas un komunikācijas tehnoloģiju mērķarhitektūras versijā 1.0 projekta ”Publiskās pārvaldes informācijas un komunikāciju tehnoloģiju arhitektūras pārvaldības sistēma” (turpmāk – projekts) aprakstu (pielikums) un tā izmaksas 4 500 000,00 *euro* apjomā. Projekts var tikt finansēts Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros, ja projekta iesniegums atbildīs projektu iesniegumu vērtēšanas kritērijiem un MK 2015.gada 17.novembra noteikumos Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” iekļautajiem nosacījumiem.
2. Noteikt Vides aizsardzības un reģionālās attīstības ministriju par atbildīgo institūciju projekta īstenošanā, nodrošinot projekta aprakstā plānoto rezultātu sasniegšanu, t.sk., finanšu, rezultāta un iznākuma rādītāju sasniegšanu.
3. Centrālai finanšu un līgumu aģentūrai uzaicināt Vides aizsardzības un reģionālās attīstības ministriju iesniegt projekta iesniegumu darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros.
4. Vides aizsardzības un reģionālās attīstības ministrijai kā informācijas un komunikācijas tehnoloģiju pārvaldības organizācijai:
   1. ar šī Ministru kabineta rīkojuma apstiprināšanas brīdi, nodrošināt metodikas par projektu iekļaušanu informācijas un komunikācijas tehnoloģiju mērķarhitektūrā pieejamību Vides aizsardzības un reģionālās attīstības ministrijas tīmekļa vietnē;
   2. informācijas un komunikācijas tehnoloģiju mērķarhitektūras turpmākajās versijās iekļaut tādus projektus, kuru detalizētais projekta apraksts ir izvērtēts atbilstoši Vides aizsardzības un reģionālās attīstības ministrijas izstrādātajai metodikai par projektu iekļaušanu informācijas un komunikācijas tehnoloģiju mērķarhitektūrā un atbilst tajā izvirzītajiem nosacījumiem;
   3. virzīt informācijas un komunikācijas mērķarhitektūras turpmākās versijas apstiprināšanai Ministru kabinetā kā Ministru kabineta lietas.
5. Noteikt, ka ar šī Ministru kabineta rīkojuma apstiprināšanas brīdi darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” projektu iesniedzēji detalizēto projektu aprakstu sagatavo un iesniedz Vides aizsardzības un reģionālās attīstības ministrijā atbilstoši Vides aizsardzības un reģionālās attīstības ministrijas izstrādātajai metodikai par projektu iekļaušanu informācijas un komunikācijas tehnoloģiju mērķarhitektūrā.

Ministru prezidente Laimdota Straujuma

Vides aizsardzības un reģionālās

attīstības ministrs Kaspars Gerhards

Vīza: valsts sekretāra p.i.,

valsts sekretāra vietniece Elita Turka

18.01.2016. 12:55

439

Vides aizsardzības un reģionālās attīstības ministrijas

Publisko pakalpojumu departamenta

Vienas pieturas aģentūras nodaļas

Vecākā konsultante

Lelda Kalniņa

67026576,

[lelda.kalnina@varam.gov.lv](mailto:lelda.kalnina@varam.gov.lv)